alexandrainst/scandi-wiki huggingface dataset:
Temnillus

Temnillus er en slekt av biller som ligner smellere (Elateridae).

Utbredelse 
Artene er utbredt i den neotropiske økosonen. Arter beskrevet fra Sørøst-Asia bør trolig plasseres i slekten Temnus.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Mesogenini Muona, 1993
 Slekten Temnillus Bonvouloir, 1871
 Temnillus alius Fleutiaux, 1912 - Ny-Guinea, ført til slekten Temnus
 Temnillus aspericollis Fisher. 1945 - Trinidad og Tobago
 Temnillus differens Fleutiaux, 1896 - Sumatra, ført til slekten Temnus
 Temnillus leprieuri (Guérin, 1843) - Fransk Guyana
 Temnillus mexicanus Barber, 1925 - Mexico
 Temnillus sumatrensis Fleutiaux, 1896 - Sumatra, ført til slekten Temnus

Litteratur

Eksterne lenker 

 

Biller formelt beskrevet i 1871
Råtevedbiller
Homoeomyzo

Se systematisk inndeling

Homoeomyzo er en slekt av biller som hører til familien trebukker (Cerambycidae).

Utseende 
En middelsstor (18-22 millimeter) trebukk.

Utbredelse 
Slekten er kjent fra Venezuela.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Anacolini Thomson, 1857
 Slekten Homoeomyzo Galileo & Santos-Silva, 2018 
 Homoeomyzo katsurai Galileo & Santos-Silva, 2018 - Venezuela

Referanser

Eksterne lenker 
 

Prioninae
Biller formelt beskrevet i 2018
Venezuelas insekter
Parapsilotarsus

Se systematisk inndeling

Parapsilotarsus er en slekt av biller som hører til familien trebukker (Cerambycidae).

Utseende 
Nokså store, kraftige, litt blanke, mørkt rødbrune trebukker. Hannens antenner er kamtannede og omtrent så lange som kroppen. Pronotum har rundede sider og en pigg midt på hver sidekant. Dekkvingene er parallellsidige med avrundede "skuldre", uten lengderibber.

Utbredelse 
Arten lever i det sørlige Kina (Sichuan).

Systematisk inndeling 
Arten har inntil nylig vært plassert i sleketn Prionus.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Prionini Latreille, 1802
 Slekten Parapsilotarsus  Danilevsky, 2018
 Parapsilotarsus potaninei (Lameere, 1912)

Referanser

Kilder 
 Liste over artene
 Prioninae of the World - Prionini

Eksterne lenker 

 

Prioninae
Biller formelt beskrevet i 1912
Kinas insekter
Lophorrinides

Lophorrhinides er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (ca. 18 millimeter), kraftig, brunoransje og svart gullbasse. Hannen har et skovlformet framspring i pannen. Pronotum er svart med oransje flekker på sidene, dekkvingene oransje med noe mørke flekker. Undersiden er kledt me lange, oransje hår.

Utbredelse 
Arten er beskrevet fra det sørlige Tanzania.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Lophorrhinides Perissinotto, Clennell & Beinhundner, 2019 
 Lophorrhinides muellerae Perissinotto, Clennell & Beinhundner, 2019

Referanser

Eksterne lenker 
 

Gullbasser
Tanzanias insekter
Biller formelt beskrevet i 2019
Lamellothyrea

Lamellothyrea er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).

Beskrivelse 
Middelsstore (ca. 20 millimeter), brede, rødlige til svarte gullbasser. Hodet er forholdsvis lite, pannen dypt innskåret foran. Pronotum er rundet, nær dobbelt så bredt som langt.

Levevis 
De voksne finnes gjerne på blomster der de eter pollen.

Utbredelse 
Artene er beskrevet fra Mosambik og Sør-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Cetoniini Leach, 1815
 Gruppen Leucocelina
 Slekten Lamellothyrea Krikken, 1980
 Lamellothyrea descarpentriesi Krikken, 1980
 Lamellothyrea isimangaliso Perissinotto, 2017

Eksterne lenker 
 

Gullbasser
Biller formelt beskrevet i 1980
Kunstverket Galleri

Kunstverket Galleri ble etablert i 1989 og hevder å være et av Nordens ledende gallerier for grafikk. Galleriet satser primært innen nordisk grafikk, med et særlig fokus på etablerte norske samtidskunstnere som, i tillegg til sine primære uttrykk, har vist en interesse og et talent for å arbeide med grafikk som medium. Med tre hovedavdelinger: galleri, edisjon og utsmykning, har Kunstverket som mål å fremme grafikk som en viktig kunstnerisk uttrykksform på samtidskunstscenen.

Referanser 

Etableringer i 1989
Kultur i Oslo
Grafikkgallerier
Denis Irodov

Denis Irodov (russisk: Денис Иродов, født 9. juli 2002) er en russisk skiskytter.

Idrettskarriere 
Irodov representerte Russland under Vinter-OL for ungdom 2020. Der kom han på 46.-plass på normaldistansen, med ni bom på de fire skytingene. Han landsmann Oleg Domitsjek vant denne øvelsen. På sprinten kom han på andreplass, bak Marcin Zawół. Han deltok også i miksstafett, der Russland kom på andreplass, bak Italia.

Referanser

Eksterne lenker 
 
  Profil hos Vinter-OL for ungdom 2020 

Russiske skiskyttere
Deltakere under Vinter-OL for ungdom 2020
Espen Hoff (programleder)

Espen Hoff  (født 1973) er en norsk radioprogramleder. Hoff har vært programleder i kanalene The Beat, Radio 1 Oslo og Radio 1 Trondheim, NRK (metro DAB), Radio NRJ, Radio Metro. Hoff var fra 2015 programleder i P4, P6 Rock og P7 Klem.

Norske journalister
Fødsler i 1973
Adrian Nicolai Anhanger Solberg

Adrian Nicolai Anhanger Solberg (født 2. januar 2000) er en norsk fotballspiller som fra 31. desember 2021 er klubbløs.

Referanser

Eksterne lenker 
 
 Adrian Solberg altomfotball.no

Norske fotballspillere
Fotballspillere for Sogndal Fotball
Fotballspillere for Øygarden FK
Personer fra Sogndal kommune
Ventilasjon

Ventilasjon innebærer forflytning og utbytting av luft i bygninger. Ventilasjon har flere formål, hvor den vanligste er å skape et behagelig innendørsklima. Ventilasjonen skal transporter fukt og forurensning ut fra rommet og tilføre «frisk» luft  utenfra. Det finnes mange standardiserte kvalitetskrav for innendørsklima, som for eksempel som at karbondioksidinnholdet ikke skal overstige 1000 ppm (0.1 %) i lokaler hvor mennesker bor.

Smartventilasjon 
Smartventilasjon kan vise til ulike ventilasjonssystemer som benytter aktiv og intelligent styring. Ulike mål kan være bedre og jevnere inneluft og temperatur, mindre støy, lavere energiforbruk og lavere strømregninger. Dette kan oppnås ved kunstig intelligens og sensorikk som måler luftfuktighet, karbondioksid, karbonmonoksid og radon, innputt om værforhold (hvilket gjør det mulig å utnytte naturlig ventilasjon på vindfulle dager), innputt om strømtariff for timing (muliggjort av smarte strømmålere), eller sensorikk for å betemme antall personer i et rom slik at ventilasjonen kan justeres før det blir for høye nivåaer av karbondioksid. En annen praktisk konsekvens kan være redusert ventilasjon ved reduserte behov (eksempelvis når det er ingen hjemme).

Balansert ventilasjon
Et balansert ventilasjonsanlegg er «et viftesystem som leverer frisk, renset luft og trekker ut brukt luft».

Hovedhensikten med et slikt anlegg er å heve luftkvaliten i bygninger. Det kan også bidra til å unngå undertrykk i forhold til omgivelsene, noe som blant annet kan føre til problemer med vedfyring og uønsket lufttilstømming inn i bygningen. 

Det er også vanlig at anlegget knyttes til en varmeveksler som overfører energi fra utluft til innluft, samt et ventilasjonsfilter som kan bidra til å redusere graden av partikkelforurensing i bygningen.

Se også 
 Varme-, ventilasjons- og sanitærteknikk
 Kulde, varmepumpe- og ventilasjonsteknikk
 Kulde- og varmepumpemontør
 Kjøkkenventilator
 Innregulering av ventilasjonsanlegg

Referanser 

VVS
Jude Bellingham

Jude Victor William Bellingham (født 29. juni 2003) er en engelsk fotballspiller som spiller for den tyske klubben Borussia Dortmund.

Landslaget 
Han ble tatt ut i s EM-tropp til EM i fotball 2021.

Den 13. juni 2021, i en alder av 17 år og 349 dager, ble han den yngste spilleren i EMs historie. Den 19. juni 2021 tok Kacper Kozłowski over rekorden som EMs yngste spiller.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Engelske fotballspillere
Spillere i Fotball-VM 2022
Spillere i Fotball-EM 2021
Fotballspillere for Birmingham City FC
Fotballspillere for BV Borussia 09 Dortmund
Fødsler i 2003
Cneorum tricoccon

Cneorum tricoccon er en liten, eviggrønn busk i rutefamilien.

Den er rikt forgrenet med opprette stengler, nesten hårløs og blir opptil én meter høy, men ofte lavere. Bladene er tykke, avlange og sittende. Blomstene er gule og sitter enkeltvis eller 2–3 sammen i bladhjørnene. Frukten er sammensatt av tre runde deler. Den er først rød, men blir så svart.

Arten vokser på steinete steder i maquis og åpen skog. Den er utbredt i nordøstlige og sørøstlige Spania, sørøstlige Frankrike, Balearene, sørvestlige Sardinia og i Toscana i Italia. Planten er temmelig sjelden, og det er bare i Frankrike og på Balearene at den er vanlig.

Cneorum tricoccon har status som sårbar på IUCNs rødliste. Den er i tilbakegang på grunn av turistindustrien som ødelegger voksestedene. På Balearene har den innførte arten steinmår påvirket utbredelsen til Cneorum tricoccon. Steinmåren har nesten utryddet de innfødte firfislene (Podarcis) som tidligere spredte frøene. Steinmåren eter også Cneorum-fruktene og har delvis overtatt rollen som frøspreder. Tidligere vokste planten bare i firfislenes utbredelsesområde, lavere enn 500 moh., men steinmåren har spredt den opp til 1000 moh.

Cneorum tricoccon ble tidligere regnet til den lille familien Cneoraceae. Slekta Cneorum omfattet tidligere tre arter, men Cneorum trimerum fra Cuba regnes nå som et synonym for Cneorum tricoccon.

Referanser

Eksterne lenker 
 

Rutefamilien
Planter formelt beskrevet i 1753
Planter formelt beskrevet av Carl von Linné
Sårbare arter på IUCNs rødliste
Anders Ingstad

Anders Kjelbergsen Ingstad (født 30. november 1901 i Hegra, død 1. august 1988 samme sted) var en norsk gårdbruker som var oppnevnt av okkupasjonsmyndighetene som ordfører i Hegra fra 1944 til 1945.

Han vokste opp på slektsgården Vestre Ingstad i Hegra. Han gikk Mære landbruksskole, og overtok i 1931 gården etter sine foreldre. Den var en av bygdas store skoggårder og hadde eget sagbruk. I 1932 ble han formann i Hegra landbrukslag. Ingstad hadde vanligvis fire–fem faste gårdsarbeidere utenom sin egen familie. I tillegg leide han inn onnefolk. I et minneord beskrives Anders Ingstad som «en hjemmets mann, som lite forsto av fordelene ved å holde seg fram her i livet».

Ingstad var medlem av NS under okkupasjonen, og ble oppnevnt til medlem av Hegra herredsting av okkupasjonsmyndighetene. Fra januar til november 1941 var han oppnevnt som varaordfører. Høsten 1944 overtok han som ordfører etter Lars O. Setran. Historiker Egil Christophersen fant få spor av Ingstad i sine kilder, og konkluderte med «må ha holdt en usedvanlig lav profil den korte tiden han fungerte som ordfører». Under landssvikoppgjøret etter krigen ble Ingstad dømt i Stjør- og Verdal herredsrett til å betale bøter og erstatning, og til begrenset rettighetstap i ti år.

Referanser 

Personer fra Stjørdal kommune
Norske bønder
Ordførere i Hegra
NS-ordførere i Nord-Trøndelag
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen
Aleksa Vuković

Aleksa Vuković (født 21. august 2002) er en skiskytter og langrennsløper fra Bosnia-Hercegovina.

Idrettskarriere 
Vuković deltok i Junior-VM i skiskyting 2019, i ungdomsklassen. Der kom han på 80.-plass på normaldistansen og 76.-plass på sprinten. På 3 x 7,5 km stafett kom Bosnia-Hercegovina på 24.-plass. Han deltok også i Vinter-EYOF 2019, der han kom på 80.-plass på normaldistansen og 84.-plass på sprinten. 

Han representerte Bosnia-Hercegovina under Vinter-OL for ungdom 2020. Der kom han på 26.-plass på normaldistansen, med tre bom på de fire skytingene. Oleg Domitsjek fra Russland vant denne øvelsen. Han deltok også på sprinten, men fullførte ikke denne.

Referanser

Eksterne lenker 
 
  Profil hos Vinter-OL for ungdom 2020

Bosniske skiskyttere
Deltakere under Vinter-OL for ungdom 2020
Helmut Moll

Helmut Moll (født 2. juli 1944 i Euskirchen i Tyskland) er en katolsk prest og historiker. Han er erkebispedømmet Kölns person for salig- og helligkåringssaker, itgiver av Deutsches Martyrologium des 20. Jahrhunderts og regnes som ekspert på eksorsismer.

Skrifter 
 Zeugen für Christus. Das deutsche Martyrologium des 20. Jahrhunderts. Hrsg. im Auftrag der Deutschen Bischofskonferenz, Schöningh, Paderborn u. a. 1999, 7., überarbeitete und aktualisierte Auflage 2019, 2 Bände, ISBN 978-3-506-78012-6.
 „Wenn wir heute nicht unser Leben einsetzen …“, Martyrer des Erzbistums Köln aus der Zeit des Nationalsozialismus. Mit einem Vorwort von Joachim Kardinal Meisner, Bildungswerk der Erzdiözese Köln, Köln 1998, 7., erweiterte Auflage 2016, ISBN 3-931739-09-0.
 „Weiße Rose“ – vor 60 Jahren zerschlagen (PEK-Skript). Presseamt des Erzbistums Köln, Köln 2003.
 Die katholischen deutschen Martyrer des 20. Jahrhunderts. Ein Verzeichnis. Schöningh, Paderborn 1999, 4. Auflage 2005, ISBN 3-506-75777-6.
 Martyrium und Wahrheit. Zeugen Christi im 20. Jahrhundert. Gustav-Siewerth-Akademie, Weilheim-Bierbronnen 2005, 6. Auflage 2017, ISBN 3-928273-74-4.
 Selige und heilige Ehepaare. Dominus Verlag, Augsburg 2016, 2., durchgesehene Auflage 2017, ISBN 978-3-940879-48-6.

Referanser

Eksterne lenker 
 
 Bibliografie von Helmut Moll 
 Homepage der Arbeitsstelle für das deutsche Martyrologium, Köln

Tyske historikere
Tyske kirkehistorikere
Tyske katolske prester
Personer fra Euskirchen
Jakub Węgrzynkiewicz

Jakub Węgrzynkiewicz (født 21. juli 1928, død 20. juni 2006) var en polsk skihopper.

Han representerte Polen under Vinter-OL 1952 i Oslo, der han ble nummer 33 i det individuelle hopprennet.

Referanser

Eksterne lenker 
 

Polske skihoppere
Deltakere for Polen under Vinter-OL 1952
Skihoppere under Vinter-OL 1952
Andrej Havrosj

Andrej Havrosj (hviterussisk: Андрей Гаврош,født 2. mai 2003) er en hviterussisk skiskytter, som representerer klubben SK FPB.

Idrettskarriere 
Havrosj representerte Hviterusskand under Vinter-OL for ungdom 2020. Der kom han på 29.-plass på normaldistansen, med fire bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på tiendeplass. På singel miksstafett gikk han sammen med Julia Kovalevskaja, og kom på 12.-plass. Hviterussland kom på 17.-plass på miksstafetten.

Referanser

Eksterne lenker 
 
  Profil hos Vinter-OL for ungdom 2020 

Belarusiske skiskyttere
Deltakere under Vinter-OL for ungdom 2020
The Owens

The Owens er et norsk band med Ove Svendsen (født i 1972) frontfigur. Bandets debutalbum var It was near I died i 2005.

Referanser 

Norske musikkgrupper
Skottlands parlamentsbygning

Skottlands parlamentsbygning er setet for Skottlands parlament, beliggende i Holyrood i Edinburgh. Bygningen ble påbegynt i juni 1999 og parlamentsmedlemmene holdt sin første debatt i den nye bygningen 7. september 2004. Den høytidelige åpningen av dronning Elisabeth II fant sted 9. oktober 2004. Enric Miralles, den spanske arkitekten som tegnet bygningen, døde før ferdigstillelsen.

Referanser

Eksterne lenker 

 Om parlamentsbygningen, nettstedet til Det skotske parlament
 Parliamentsbygningen på nettstedet til RCAHMS Canmore

Byggverk i Edinburgh
Parlamentsbygninger
Byggverk fullført i 2004
Nina Mevold

Nina Mevold (født 6. juni 1967 i Bergen) er norsk helseleder med erfaring fra kommunal sektor, spesialisthelsetjenesten og akademia som er direktør ved Sørlandet sykehus.

Utdanning og arbeid 
Etter studier i administrasjon og organisasjonsvitenskap fra 1988–1994 ble hun cand.polit. fra Universitetet i Bergen.

Mevold tiltrådte som administrerende direktør ved Sørlandet sykehus HF den 1. oktober 2018. Hun kom da fra stillingen som kommunaldirektør, Byrådsavdeling for helse og omsorg i Bergen kommune, en stilling hun hadde fra 2013. Før det hadde hun ledererfaring fra stilling som fakultetsdirektør ved Det medisinske fakultet og fra Det psykologiske fakultet, begge ved Universitetet i Bergen.

Hun er en forkjemper for kunnskapsløft i primærhelsetjenesten. Hun ledet etableringen av den nasjonale Kommunenes strategiske forskningsorgan (2017–2019).

Verv 
Mevold har og har hatt roller i flere styrer, råd og utvalg, bl.a. Rådsmedlem HO21-rådet (2015–2017) og Det nasjonale e-helsestyret (2016–2018), styrets nestleder Sykehuspartner HF (2018–) og styremedlem ved Det medisinske fakultet (UiB) (2017–). Fra 1. juli 2021 er hun styremedlem i Transparency International Norge.

Årets helseleder 
Hun ble tildelt prisen som Årets helseleder 2018, utdelt av Norsk sykehus og helsetjenesteforening. I juryens begrunnelse heter det blant annet at «Mevold har vært en pådriver i nasjonal sammenheng for å sikre at kommunene blir klare til å møte fremtidens utfordringer».

Referanser

Eksterne lenker 
 
 

Norske helseledere
Prisvinnere
Personer fra Bergen kommune
Koordinatbord

Koordinatbord er et bord som presist kan flyttes i horisontalplanet. Et arbeidsstykke monteres vanligvis på koordinatbordet. Koordinatbord brukes for eksempel i fresemaskiner, 3D-skrivere, mikroskop, eller for å gi horisontal bevegelse for automatiserte maskiner, som for eksempel monteringsroboter i produksjonsanlegg. Robotarmer og andre automatisere prosesser har ofte en begrenset bevegelsesfrihet med fastmontert base, og et koordinatbord kan dermed øke bevegelsefriheten til systemet ved å flytte arbeidsstykket i horisontalplanet.

Koordinatbord er laget for å gi høy posisjonsnøyaktighet langs flere akser. De kan styres manuelt ved hjelp av sveiver og/eller være motoriserte, da gjerne med linære motorer. Bordet beveger seg vanligvis på kulelagre.

Bruksområder 
Koordinatbord benyttes i industrier som farmasøytisk industri, produksjon av halvledere, generell automasjon innen maskinering og fabrikkanlegg forøvrig til for eksempel materialhåndtering og måling.

Oppbygning 
Koordinatbord har en flat overflate montert oppå enten kulelagre eller rullelagre med flere linære baser sammensatt av «forcers» og «platens». Forceren glir over glassplaten på et friksjonsløst luftlager og kan bevege seg over platen i en kontinuerlig lineær bevegelse. For å få flere akser blir ofte disse linære basene satt oppå hverandre, for eksempel bestpr et horisontalt XY-koordinatbord av to linære baser stablet oppå hverandre. X-aksen plasseres da gjerne nederst og festes til basen, mens Y-aksen plasseres mellom X-aksen og bordet på toppen. Justerbare «gibs» kan festes på begge akser. Denne typen koordinatbord brukes ofte for industrielle roboter, og kalles da ofte for «posisjoneringsbord». Typiske materialer brukt for å konstruere koordinatbord er rustfritt stål og støpejern, samt bronse for lagrene og aluminium for rammene.

Ulike typer koordinatbord 
De største tekniske forskjellene mellom ulike koordinatbort er oppbygningen av «ways» og «drive»-mekanismen. «Ways»-mekanismen bestemmer lastkapasitet, hastighet i en rett linje, presisjon på en rett linjer og stivhet eller holdbarhet, mens «drive»-mekanismen bestemmer hvor jevne bevegelsene er samt hastighet.

Generelt ansees koordinatbord å ha høy presisjon og kreve lite vedlikehold, samt har høy brukervennlighet. Imidlertid hender det at kulelagrene slites og må byttes ut regelmessig dersom vektbelastningen fra arbeidsstykkene er høy.

Galleri

Se også 
 Trapesgjenger
 Ord og uttrykk i maskinering

Referanser 

Teknikk
Olav P. Årland

Olav P. Årland (født 1932, død 23. mars 2019) var skipper og KrF-politiker.

Han var fra Stolmen, og jobbet som skipper og seinere lærer ved fiskerfagskole i Austevoll fra 1986 til 1996.

Årland var varaordfører i Austevoll, til ordfører Inge Bjarne Storebø døde i 2001 og Årland rykket opp. Han satt som ordfører til 2003.

Kilder
«Minneord: Olav P. Årland» av Hallvard Møgster, Marsteinen 11. april 2019

Ordførere i Austevoll
KrF-ordførere i Hordaland
Norske sjøfolk
Artikler i sjøfart-prosjektet
Portugals herrelandslag i håndball

Portugals herrelandslag i håndball er det mannlige landslaget i håndball for Portugal. Det representerer landet i internasjonale håndballturneringer og reguleres av det portugisiske håndballforbundet. Landslaget har deltatt i internasjonale turneringer siden midten av 1990-tallet.

Resultater i internasjonale turneringer

Verdensmesterskap

Europamesterskap

Se også 
 Portugals kvinnelandslag i håndball

Eksterne lenker
 Federação de Andebol de Portugal (Portugals håndballforbund)
 IHFs nettsted

Landslag i håndball
Håndball i Portugal
Portugisiske landslag
Phaenocerus

Phaenocerus er en slekt av biller som ligner smellere (Elateridae).

Utbredelse 
Arten er utbredt i Australia (Tasmania).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Phaenocerini Muona, 1993
 Slekten Phaenocerus Bonvouloir, 1871
 Phaenocerus subclavatus Bonvouloir, 1871 - Tasmania

Litteratur

Eksterne lenker 
 Atlas of Living Australia - Phaenocerus 
 

Biller formelt beskrevet i 1871
Råtevedbiller
Henecocerus

Henecocerus er en slekt av biller som ligner smellere (Elateridae).

Utseende 
Middelsstore (7-13 millimeter), avlange, brune råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, perelkjede-formede. Brystskjoldet (pronotum) er firkantet, noe lengre enn bredt. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet. De har gjerne tydelige lengdestriper. Beina er temmelig korte.

Utbredelse 
Slekten er utbredt i Sørøst-Asia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Macraulacinae Fleutiaux, 1922
 Stammen Echthrogasterini Cobos, 1964
 Slekten Henecocerus Bonvouloir, 1871
 Henecocerus abdominalis Fleutiaux, 1922
 Henecocerus angusticollis Bonvouloir, 1871

Litteratur

Eksterne lenker 
 Bilde av Henecocerus angusticollis (hunn)
 

Biller formelt beskrevet i 1871
Råtevedbiller